I begynnelsen fikk han et bilde av en velformulert og gjennomtenkt person.

– Kombinerer du dette med alle bildene han tar av seg selv, og alt det ekstreme han etter hvert skriver, får du en veldig spesiell profil, mener han.

Analysen av nettaktiviteten fortalte spesialetterforskeren at Geir Hansen har interesse for tysk militærhistorie og anti-islamisten Peder Are Nøstvold Jensen, alias «Fjordman».

– Jeg ser at det er en reise han er på, for det skjer en utvikling. Og vi har sett sånne reiser før, sier han:

«I STEDET FOR

Å SE UTOVER

SER HAN

innover. INTERNETT

BLIR HANS

vindu

MOT VERDEN.»

I Nedre Telemark tingrett sier Geir Hansen til dommeren at han ikke identifiserer seg med ytre høyre.

– Jeg har ikke noen ideologi. Jeg har også lastet ned videoer fra al-Qaida og sanger fra islam, uten at det gjør meg til islamist.

UNDER DEN SIVILE rettssaken om Anders Behring Breiviks soningsforhold i Skien i mars 2016 oppdager politiet at Geir Hansen en dag står utenfor fengselet hvor terroristen soner.

Politiet bortviser ham. Dette får spesialetterforskeren rapport om.

– Det ble mer og mer tydelig for oss at dette var noe mer enn et nettroll som var bittert, sier han:

I Nedre Telemark tingrett forteller han at Hansen søker på «guns and darknet», og at han søker på navn og adresser til politifolk. Samtidig får spesialetterforskeren rapporter om trusler mot politikolleger.

– Han finner frem til en manual fra det norske Forsvaret om skarpskyttergeværet 12,7 mm, forteller spesialetterforskeren i retten:

– Jeg fant også et kompendium for US Marines, om hvordan du jobber med psyken din for å gå i krig: «Introduction to combat mindset».

Dette alarmerte politiet:

– Spesielt når vi visste at han hadde spurt på sosiale medier om skytestilling i felt, sier spesialetterforskeren til VG.

Geir Hansen mener etterforskeren har fått en hang up på ham:

– Hvis funnene på datamaskinen er så urovekkende som politiet skal ha det til:

Hvorfor tiltaler de meg ikke for terrorplanlegging? I stedet utnytter de dette til å sverte meg, sier han.

29. JANUAR 2019, klokken 12.40, prøver politiet å slå seg gjennom Geir Hansens ytterdør med en rambukk. Det er snart 12 timer siden kollegaen deres kjørte i full fart hjem etter å ha mottatt en e-post fra Skien-mannen om at han er «en handlingens mann».

Ingen kom til huset hans.